Държавен вестник, бр. 24, 2012 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  24
5. Изисквания към материалната база
5.1. Учебен кабинет
Учебният кабинет трябва да разполага с работ­
но място за обучаващия (работна маса и стол), 
работно място за всеки обучаван (работна маса 
и стол), учебна бяла дъска, мебели (предимно 
шкафове за различни цели), плазмен телевизор, 
екран за прожектиране, DVD, видеотехника, 
компютър, мултимедия, филми и други записи 
за илюстриране на учебното съдържание и други 
технически средства за обучение. 
5.2. Учебно телевизионно студио
Учебното студио трябва да разполага с три 
телевизионни камери, студийно осветление и 
студийна звукова техника – три стационарни и 
шест подвижни микрофона, подвижни сцено­
графски платформи, блубокс, видеопроектор, 
комуникационна уредба между апаратната и 
студиото.
5.3. Апаратна към телевизионното студио
Апаратната трябва да бъде оборудвана с 
режисьорски телевизионен пулт, звуков пулт, 
дванадесет монитора, по три броя видео- и зву­
ковъзпроизвеждаща техника, два стационарни 
микрофона, стенд за телевизионната техника, 
компютър за надписи и ефекти, маси и столове 
за обслужващия персонал.
6. Изисквания към обучаващите
Право да преподават теория и практика по 
професията „Репортер и водещ“ – четвърта 
степен на професионална квалификация, имат 
лица с образователно-квалификационна степен 
„магистър“ или „бакалавър“ от професионални 
направления „Филология“, „Теория на изкуства­
та“, „Обществени комуникации и информаци­
онни науки“, „Театрално и филмово изкуство“ 
и др. от Класификатора на областите на висше 
образование и професионалните направления, 
приет с ПМС № 125 от 2002 г. (обн., ДВ, бр. 64 
от 2002 г., посл. изм. и доп., бр. 94 от 2005 г.), 
със специалност, съответстваща на предмета/
модула/дисциплината, която преподават, и ква­
лификация или професионален опит в сферата 
на аудиовизуалните изкуства.
2517
НАРЕДБА № 67
от 13 февруари 2012 г.
за придобиване на квалификация по профе­
сията „Дърворезбар“
Раздел I
Общи положения
Чл. 1. С тази наредба се определя Дър­
жавното образователно изискване (ДОИ) 
за придобиването на квалификация по про­
фесията 215040 „Дърворезбар“ от област на 
образование „Изкуства“ и професионално 
направление 215 „Приложни изкуства и за­
наяти“ съгласно Списъка на професиите за 
професионално образование и обучение по 
чл. 6, ал. 1 от Закона за професионалното 
образование и обучение.
Чл. 2. Държавното образователно изис­
кване за придобиването на квалификация по 
професията 215040 „Дърворезбар“ съгласно 
приложението към тази наредба определя 
изискванията за придобиването на втора 
степен на професионална квалификация за 
специалността 2150401 „Дърворезбарство“.
Чл. 3. Въз основа на ДОИ по чл. 1 и рам­
ковите програми по чл. 10, ал. 3, т. 2 и 3 от 
Закона за професионалното образование и 
обучение се разработват учебни планове и 
учебни програми за обучението по специал­
ността по чл. 2.
Раздел II
Съдържание на Държавното образователно 
изискване
Чл. 4. (1) С ДОИ по чл. 1 се определят 
професионалните компетенции в края на 
обучението по професията, които гарантират 
на обучаемия възможност за упражняване на 
професията 215040 „Дърворезбар“. 
(2) Държавното образователно изискване 
за придобиването на квалификация по про­
фесията „Дърворезбар“ определя общата, 
отрасловата и специфичната задължителна 
професионална подготовка за професията, как­
то и задължителната чуждоезикова подготовка 
по професията и избираемата подготовка.
(3) Съдържанието на всеки вид задължи­
телна професионална подготовка по ал. 2 
включва:
1. необходимите професионални компе­
тенции (знания, умения и професионално-
личностни качества);
2. тематичните области, от които се фор­
мира съдържанието на учебните предмети/
модули.
Чл. 5. С ДОИ по чл. 1 се определят и вхо­
дящото минимално образователно равнище, 
описанието на професията, целите на обуче­
нието, резултатите от ученето, изискванията 
към материалната база и изискванията към 
обучаващите.
Преходни и заключителни разпоредби
§ 1. Учебните планове и учебните програми 
за обучение по професията, действащи към 
влизане в сила на тази наредба, се прилагат 
до разработването и утвърждаването на учеб­
ните планове и учебните програми по чл. 3.
§ 2. Тази наредба се издава на основание 
чл. 17, т. 3 във връзка с чл. 16, т. 7 от Закона 
за народната просвета.
§ 3. Наредбата влиза в сила от деня на 
обнародването є в „Държавен вестник“.
Министър: Сергей Игнатов